Kert Kingo

Kert Kingo (sündinud 5. märtsil 1968) on Eesti poliitik, Eesti Konservatiivse Rahvaerakonna juhatuse liige ning endine politsei- ja riigiametnik. 16. mail 2019 asus ta tööle Jüri Ratase teise valitsuse väliskaubandus- ja infotehnoloogiaministrina, kuid sattus oktoobri keskpaigas avalikku skandaali seoses riigikogule valetamisega ja esitas 23. oktoobril avalduse ametist lahkumiseks, mille president Kersti Kaljulaid 25. oktoobril kinnitas. Alates 26. oktoobrist töötab Kingo XIV Riigikogu liikmena. Kooliteed alustas Kingo Kõrveküla 8-klassilises Koolis ja jätkas Tartu 7. Keskkoolis muusika eriklassis. Muusika eriklassis käinud ja viis aastat akordionimängu õppinud Kingo tegeles tipptasemel võistlustantsuga kogu kooliaja ehk 11 aastat. 1987. aastal lõpetas ta Tartu Täiskasvanute Gümnaasiumi (endise Tartu Kaugõppekeskkooli). Kert Kingo lõpetas 2001. aastal Tallinna Majanduskooli õigusassistendi õppekava. 2017. aastal alustas ta õpinguid Eesti Ettevõtluskõrgkooli Mainor ärijuhtimise magistriõppes inimressursside juhtimise õppekaval. Kert Kingo on töötanud kokku üle 17 aasta avalikus teenistuses, sealhulgas tööinspektsioonis sekretärina, Politsei- ja Piirivalveameti kriminaalosakonnas uurijana ning Maksu- ja Tolliameti erimenetluse talituses juristina. Tartumaa Tööinspektsioon, sekretär, 1998–2001 Lõuna Prefektuur, Tartu Politseiprefektuuri uurija-politseiinspektor, aastatel 2001–2004; AS SEB Liising krediidiosakond, administraator, aastatel 2004–2006; Politsei- ja Piirivalveamet, kriminaalasjade menetleja, aastatel 2006–2011; Maksu- ja Tolliamet, jurist, aastatel 2011–2017; Riigikogu liige aastal 2019; Eesti Vabariigi väliskaubandus- ja infotehnoloogiaminister, 16. mai 2019 – 25. oktoober 2019. Eesti Konservatiivse Rahvaerakonna liikmeks astus ta 2016. aasta märtsis. Varasem erakondlik kuuluvus ja kogemus poliitikas puudusid. Ta on EKRE juhatuse liige, EKRE korruptsioonivastase toimkonna juhataja ja Tartu- ja Jõgevamaa ringkonna Tartu valla osakonna esimees. 2019. aasta 16. maist kuni 25. oktoobrini oli ta Jüri Ratase teises valitsuses väliskaubandus- ja infotehnoloogiaminister. Ametikohustuste alguses sõnastas Kingo oma eesmärkideks aidata veelgi rohkematel Eesti firmadel jõuda välisturgudele, tagada üle-eestiline interneti levik ning tagada e-valimiste protsessi läbipaistvus ja usaldusväärsus. Kert Kingo leidis, et välisvisiidid on olulised, kuid need ei ole ainsad töövahendid Eesti välismajandussuhete edendamisel ja ettevõtete toetamisel välisturgudel. Välisvisiitidel kavatses Kingo rääkida eesti keeles, tagamaks tõlke kaudu korrektse informatsiooni edastamise ja vastuvõtmise ning läbipaistva suhtluse. Ministri soovimatus suhelda inglise keeles ja reisida välismaal pälvis korduvalt tähelepanu ja kriitikat. 23. oktoobris 2019 esitas Kingo peaministrile lahkumisavalduse, kui selgus, et ta valetas Riigikogule seoses küsimusega, kas ja millal oli ta võtnud oma nõunikuks tööle Tallinna TV endise töötaja Jakko Väli, kes ministriga töölepingu sõlmimise järel oli sotsiaalmeedias sõimanud teadmata isikuid "värdjateks" ja "raiskadeks" ning jämedalt solvanud ekspoliitik Evelyn Seppa. Otsusele Kingo ametist vabastada kirjutas President Kersti Kaljulaid alla 25. oktoobril. Kokku oli Kingo ministriametis viis kuud ja 11 päeva. Pärast ministriametist lahkumist naasis Kingo tööle Riigikogu liikmena. 2019. aasta lõpu seisuga oli ta Riigikogu õiguskomisjoni liige. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 3095 häält ning osutus valituks. Harju maakohus karistas Kingot 1 aasta ja 9 kuuse tingimisi vangistuse ning kaheaastase katseajaga, kuna ta palus Riigikogul hüvitada advokaadibüroo arveid osutamata teenuste eest. Kert Kingo on abielus ja tütre ema. Tema hobideks on fotograafia, aiandus ja tervisesport. KOV 2017: 60 häält RK 2019: 1082 häält RK 2023: 3095 häält EKRE leidis uue ministrikandidaadi oma fraktsioonist, ERR, 13. mai 2019 Kert Kingo Riigikogu kodulehel (vaadatud 30.12.2019) Kert Kingo: meil ei maksa ennast petta sellega, et kõik väga usuvad e-hääletuse turvalisusesse, Postimees, 13. mai 2019 "Väliskaubandus- ja infotehnoloogiaminister Kert Kingo". Originaali arhiivikoopia seisuga 16. mai 2019. Vaadatud 25. mail 2019. Uus IT-minister: viime läbi e-valimiste süsteemi analüüsi ja sõltumatu rahvusvahelise auditi, Geenius, 13 mai 2019 Väliskaubanduse minister kavatseb Kanadas rääkida ainult eesti keeles, Postimees, 24. mai 2019 "Pettunud Tsahkna: Kert Kingo loobub Eesti esindamisest G20 maailma liidrite tippkohtumisel" Õhtuleht, 26. mai 2019 "Minister Kert Kingo jättis minemata ka Euroopa Liidu nõukogu kohtumisele" Õhtuleht, 28. mai 2019 "Mait Palts: tõlkide vahendusel suhtlemine ei tule väliskaubandusministrile kasuks" Delfi Ärileht, 25. mai 2019 "Väikefirmad mures: me ei tea, kes meiega tegeleb" Äripäev, 24. juuli 2019 "BLOGI ja VIDEO | Kert Kingo parimad palad riigikogu ees: Malaisia seiklused ei ole meie eksporti suurendanud" Delfi, 16. oktoober 2019 Sarah Adamson & Greete Palgi (23. oktoober 2019). "Valega vahele jäänud minister Kert Kingo astus tagasi, peaminister Jüri Ratas võttis ministri lahkumisavalduse vastu". Delfi. Vaadatud 30. detsember 2019. Aivar Pau (24. oktoober 2019). "Täpne kronoloogia: nii lahkus minister Kingo". Postimees. Vaadatud 26. oktoobril 2019. Palgi, Greete (23.10.2019). "Kert Kingo valetas riigikogule: ministeerium sõlmis töölepingu Jakko Väliga Kert Kingo palvel". Delfi. Vaadatud 24.10.2019. Fred Püss (25. oktoober 2019). "VIDEO | Kersti Kaljulaid Kert Kingo ametikohast: see ministrikoht ei ole selles valitsuses veel tööle hakanud". Delfi. Vaadatud 25. oktoobril 2019. "Kert Kingo mõisteti kohtus kelmuse eest osaliselt süüdi. Kaitsja Oliver Nääs: vaidlustame otsuse". Delfi. Vaadatud 23. septembril 2024. 1992–2019 valimistel osalenud kandidaadi otsing, Valimiste arhiiv, vvk.ee, vaadatud 15.05.2019 Kert Kingo Riigikogu kodulehel "Korruptsioonivastane erikomisjon pöördub Kingo kuluhüvitiste asjus politseisse" ERR, 18. aprill 2022 "Kingo sai riigikogu kuluhüvitiste tõttu kahtlustuse kelmuses" ERR, 16. september 2022